Oficiālais Vēstnesis L 193 , 09/07/1998 Lpp. 0055 - 0058



EEZ Apvienotās komitejas Lēmums Nr. 98/97 (1997. gada 12. decembris), ar kuru groza EEZ līguma 31. protokolu par sadarbību konkrētās jomās ārpus četrām pamatbrīvībām EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas grozīts ar protokolu, ar kuru pielāgo Eiropas Ekonomikas zonas līgumu, turpmāk "Līgums", un jo īpaši tā 86. un 98. pantu, tā kā Līguma 31. protokols ir grozīts ar EEZ Apvienotās komitejas 1997. gada 26. septembra Lēmumu Nr. 73/97 [1]; tā kā ir lietderīgi paplašināt Līgumslēdzēju pušu sadarbību, lai iekļautu tajā EEZ būtiskās daļas par Kopienas ieguldījumu telemātiskajā datu apmaiņā starp pārvaldes iestādēm Kopienā (IDA) (Padomes Lēmums 95/468/EK) [2]; tā kā tādēļ Līguma 31. protokols jāgroza, lai šī sadarbība varētu sākties no 1997. gada 1. janvāra, IR PIEŅĒMUSI ŠĀDU LĒMUMU. 1. pants Līguma 31. protokolā iekļauj šādu pantu: 1. EBTA valstis no 1997. gada 1. janvāra un saskaņā ar darba programmu šā protokola 3. papildinājumā piedalās 4. punktā minētās Kopienas programmas projektos un darbībās. 2. EBTA valstis veic finansiālu ieguldījumu 4. punktā minētajā programmā saskaņā ar Līguma 82. panta 1. punkta a) apakšpunktu. 3. Kad sākas sadarbība 4. punktā minētajā programmā, EBTA valstis pilnībā piedalās sanāksmēs, ko rīko Telemātikas administratīvā komiteja (TAK), kas palīdz EK Komisijai īstenot, pārvaldīt un attīstīt minēto programmu, ciktāl tas attiecas uz tām programmas projektu daļām, kuras skar EEZ. 4. Šā panta priekšmets ir šāds Kopienu tiesību akts: - 395 D 0468: Padomes 1995. gada 6. novembra Lēmums 95/468/EK par Kopienas ieguldījumu telemātiskajā datu apmaiņā starp pārvaldes iestādēm Kopienā (IDA) (OV L 269, 11.11.1995., 23. lpp.)." 2. pants Tekstu, kas pievienots šā lēmuma pielikumā, iekļauj 31. protokolā kā 3. papildinājumu. 3. pants Šis lēmums stājas spēkā 1997. gada 13. decembrī ar nosacījumu, ka EEZ Apvienotajai komitejai sešu mēnešu laikā no šā lēmuma pieņemšanas dienas ir sniegti visi paziņojumi saskaņā ar Līguma 103. panta 1. punktu. To piemēro no 1997. gada 1. janvāra. 4. pants Šo lēmumu publicē Eiropas Kopienu Oficiālā Vēstneša EEZ iedaļā un EEZ papildinājumā. Briselē, 1997. gada 12. decembrī EEZ Apvienotās komitejas vārdā — priekšsēdētājs E. Bull [1] OV L 193, 9.7.1998., 39. lpp. [2] OV L 269, 11.11.1995., 23. lpp. -------------------------------------------------- PIELIKUMS " 3. Papildinājums 31. protokolam Telemātiskā datu apmaiņa starp pārvaldes iestādēm (IDA) Darba programma EBTA valstis piedalās tikai šādos projektos un darbībās, kas izriet no 2. panta Padomes 1995. gada 6. novembra Lēmumā 95/468/EK par Kopienas ieguldījumu telemātiskajā datu apmaiņā starp pārvaldes iestādēm Kopienā (IDA): - Elektroniskā pasta praktiskā ieviešana uz X.400 bāzes - Horizontālās darbības — (arhitektūra, vispārējie dienesti, TESTA) - Horizontālā rīcība — nacionālu telemātisko sistēmu savstarpēja izmantojamība - Horizontālās rīcības — vispārēji dienesti — tirgus piedāvājumu pārraudzība - Horizontālās darbības — informācijas satura savstarpēja izmantojamība - Horizontālās darbības — tiesiskie un drošības aspekti - IDA izglītošanas un reklāmas darbības - Horizontālās darbības — kvalitātes kontrole un projektu atbalsts - TESS (telemātika sociālajam nodrošinājumam) = SOSENET (sociālās nodrošināšanas tīkls) - EURES (Eiropas Nodarbinātības dienesti): 1997. gada beigās izskata Lihtenšteinas iespējamo dalību, ievērojot kopējās pārskatīšanas rezultātu, uz kuru ir izdarīta atsauce 9. pantā Līguma 15. protokolā. - Euphin — Eiropas Savienības sabiedrības veselības informācijas tīkls - ANIMO (dzīvnieku pārvietošana): Norvēģija un Islande piedalās, sākot no dienas, kad stājas spēkā EEZ Apvienotās komitejas lēmums attiecīgos Kopienas tiesību aktus iekļaut EEZ līgumā. Lihtenšteinas iespējamo dalību izskata 1998. gada beigās. - PHYSAN — kopējais šķirņu katalogs - PHYSAN — Europhyt: EBTA valstis piedalās, sākot no dienas, kad stājas spēkā EEZ Apvienotās komitejas lēmums attiecīgos Kopienas tiesību aktus iekļaut EEZ līgumā. - SHIFT (trešo valstu importa produktu veselīguma kontroles sistēma robežkontroles punktos): Norvēģija un Islande piedalās, sākot no dienas, kad stājas spēkā EEZ Apvienotās komitejas lēmums attiecīgos Kopienas tiesību aktus iekļaut EEZ līgumā. Lihtenšteinas iespējamo dalību izskata 1998. gada beigās. - ITCG (nelegāla kultūras preču tirdzniecība) - SIMAP (valsts iepirkuma informācijas sistēma) - TARIC (Kopienas integrētais muitas tarifs) - EBTI (obligāta Eiropas tarifu informācija) - Tranzīts (Kopienas/kopīgais) - CCN/CSI (Kopējais sakaru tīkls) - EIONET (Eiropas Vides aģentūras tīkls) - EMEA (Eiropas Zāļu novērtēšanas aģentūras tīkls): EBTA valstis piedalās, sākot no dienas, kad stājas spēkā EEZ Apvienotās komitejas lēmums attiecīgos Kopienas tiesību aktus iekļaut EEZ līgumā. - DSIS (dalītie statistiskās informācijas dienesti) - EXTRACOM - SERT (Statistiques d'Entreprises et Réseaux Télématiques) - STATEL — vispārējie dienesti (horizontālās darbības). " --------------------------------------------------